Bubba og Wobble - Evenyrefigurer A-Å - Movellas
"Er du sådan en fra mine eventyr?" Spurgte Bubba.
"Nogen gange tror jeg ikke du har andet på hjernen end eventyr! Jeg har fulgt dig i nogle dage for at se om du var den rette til denne opgave, og det eneste du har snakket om er eventyr," svarede Wobble.
Er gnomer mon altid så gnavne? Tænkte Bubba skræmt. Han var ved at blive meget urolig, fordi det nu begyndte at lysne og hans forældre ville snart opdage, at han ikke lå i sin seng. Bare jeg ikke får et lag tæsk ligesom sidste gang, da de ikke kunne finde mig. Nåede Bubba lige og tænke inden Wobble afbrød ham:
" Du skal nok komme hjem lige med det samme, når du har sagt mig, om du vil hjælpe mig. Husk nu at hvis du hjælper mig, vil du og din familie for altid kunne blive boende på Jeres gård."
"Jeg skal nok hjælpe dig, hvis du holder, hvad du lover," svarede Bubba lige så stille, for han viste jo ikke hvad det gik ud på, men det lød nu også lidt som et eventyr.
Bubba løb alt hvad han kunne over marken og gårdspladsen. Han nåede lige og kaste sig ned i sin seng, med alt sit beskidte tøj på inden hans mor kom ind til ham for at sige, at han skulle ned og have morgenmad, inden han skulle i skole.
I skolen fortalte han de andre om gnomen, men de troede stadig, det var noget han fandt på, så han gik ned til biblioteket for at se om der stod noget om gnomer. Han fandt hurtigt, en stor og tung bog som hed "Eventyrfigurene A-Å"
Under G fandt han gnomer:
Gnomer er nogle humør syge små væsner. En gnom er en jordånd, en af de fire elementarånder. Der var en middelalderlig mystiker der mente, at Gud har skabt fire slags ånder, som lever i hvert sit element. I vandet: nymfer eller undiner. I luften: sylfer. I ilden: salamandre eller vulkaner. Og i jorden: pygmæer eller gnomer. De har ingen sjæl, og er derfor under menneskeene. Men de har menneskelig form og forstand, og er derfor over dyrene. Ordet gnom kommer fra det latinske gnomus eller det græske genomos, som betyder jordbeboer.